b'\n_START_ARTICLE_\nViktor Turk\n_START_SECTION_\n\xc5\xbdivljenjepis\n_START_PARAGRAPH_\nPo \xc5\xa1olanju v gimnaziji je vstopil v semeni\xc5\xa1\xc4\x8de in bil nato 22. junija 1925 posve\xc4\x8den v duhovnika. Najprej je kot kaplan slu\xc5\xbeil v Gorjah pri Bledu, potem v Cerkljah na Gorenjskem in nato v Cerknici. Leta 1932 je za\xc4\x8del slu\xc5\xbebo \xc5\xbeupnika v \xc5\xbeupniji Novo Mesto - \xc5\xa0mihel. Leta 1938 je bil imenovan za \xc5\xbeupnika v Begunjah pri Cerknici._NEWLINE_V \xc4\x8dasu druge svetovne vojne, predvsem zaradi revolucionarne aktivnosti leta 1942 so ljudje v Begunjah ustanovili va\xc5\xa1ko stra\xc5\xbeo. Po italijanski kapitulaciji so 15. septembra 1943 partizani napadli. Nekateri viri poro\xc4\x8dajo, da je takrat k vdaji partizanom svetoval tudi \xc5\xbeupnik Vinko Turk. Po predaji so partizani zajeli branilce in jih odpeljali v zapore v Ribnico, od tam pa naprej v Ko\xc4\x8devje. Zasli\xc5\xa1evali so ga 28. septembra 1943, takrat naj bi bilo zaprtih 758 mo\xc5\xbe in fantov. Ob pribli\xc5\xbeevanju nem\xc5\xa1ke vojske so se partizani z zaporniki umaknili v Ribnico. \xc5\xbdupnik Turk je v \xc4\x8dasu zaporov kot dober risar nekatere sozapornike portretiral, nekatere risbe so se ohranile in bile objavljene v ljubljanskem dnevniku Slovenski dom 18. decembra 1943. Ve\xc4\x8dino \xc5\xbertev so likvidirali, ohranil se je spisek 37 imen, ki jih je zapisal Viktor Turk, ve\xc4\x8dina je bila usmr\xc4\x8dena na Ma\xc4\x8dkovcu, Jelenovem \xc5\xbelebu in Gr\xc4\x8daricah. V nedeljo, 24. oktobra so ob osmih zjutraj odpeljali Viktroja Turka in sti\xc5\xa1kega redovnika p. Placida Grebenca ter ju odvedli na kraj usmrtitve, ker naj strelov ne bi bilo sli\xc5\xa1ati, sklepajo, da sta bila usmr\xc4\x8dena z no\xc5\xbei._NEWLINE_22. avgusta 1944 so izkopali skupino \xc5\xbertev iz Gr\xc4\x8daric, med njimi tudi \xc5\xbeupnika Turka. Pokopali so ga 18. avgusta 1944 na \xc5\xbdalah pri Ljubljani.'